Theo Lucius. Theodorus Martinus Maria „Teo“ Lucius (; 1976-yil 19-dekabrda tugʻilgan) – gollandiyalik sobiq professional futbolchi. Oʻng qanot himoyachisi va yarim himoyachi sifatida harakat qilgan. Oʻzining 16 yillik professional faoliyatining asosiy qismini PSV bilan oʻtkazdi, klub bilan toʻqqizta yirik chempionlikni qoʻlga kiritdi. Xususan, toʻrt martta Erediviziya chempioni boʻldi. Musobaqada 254 oʻyinda qatnashib 17 gol urdi. Klublardagi faoliyati. Den Bosch. Lucius Shimoliy Brabantning Vegel shahrida tugʻilgan. Besh yoshida futbolchilik faoliyatini havaskor VV Heeswijkda boshladi, sakkiz yildan soʻng BVV Den Boschga qoʻshildi. Ampluasini hujumchidan yarim himoyachiga oʻzgartirdi. 15 yoshidan duradgorlik bilan ham shugʻullangan va beton zavodida qoliplar yasagan. PSV. 1998-yilgi mavsumdan keyin, FC Utrecht, AZ va PSV Eindhoven klublari qiziqish bildirdi. Lucius Bobby Robson boshqaradigan klubga oʻtdi. Birinchi mavsumida klub bilan 25 oʻyin oʻtkazdi va Gollandiya Superkubogini qoʻlga kiritdi. Feyenoord va keyingi yillar. Lucius 2006—2007-yilgi mavsumda Feyenoordga oʻtdi va 27 oʻyinda beshta gol urdi. Bu faoliyatidagi eng yaxshi koʻrsatkich boʻlib qoldi. De Kuip stadioni egalari ligada yettinchi oʻrinni egalladi. 2009-yil iyun oyida uning Rotterdam klubi bilan shartnomasi tugadi. 2010-yilda bir mavsum Groningen klubida oʻynadi. 2010-yil iyul oyida, qariyb 34 yoshida, Lucius nihoyat Den Boschga qaytdi. Mavsum oxirdida FC Eindhovenga oʻtdi. Bir yildan soʻng RKC Waalwijkga jamosiga qoʻshildi. Biroq kam maydonga tushganligi sababli atigi bir oydan soʻng klubni tark etdi va keyingi transfer oynasida avvalgi klubiga qaytdi. Xalqaro faoliyati. 2005-yil 4-iyunda Lucius Marco van Basten boshchiligidagi Gollandiya terma jamoasi bilan 2006-yilgi Jahon chempionati saralashida Ruminiyaga qarshi oʻyinda (2:0) debyut qilgan. Yutuqlari. PSV Feyenoord